'డబల్‌' బొనాంజా ప్రకటించిన ఐటీసీ
-  రూ.2,495 కోట్లకు పెరిగిన లాభాలు
-  1:2 బోనస్‌ ొ ఒక్కో షేరుకు రూ.8.50 డివిడెండ్‌
 న్యూఢిల్లీ : ప్రముఖ ఎఫ్‌ఎంసీజీ సంస్థ ఐటీసీ మార్చితో ముగిసిన నాలుగో త్రైమాసిక లాభాల్లో 5.67 శాతం వృద్ధిని నమోదు చేసింది. జనవరి-మార్చి త్రైమాసికంలో సంస్థ రూ.2,495.20 కోట్ల నికర లాభాలు సాధించింది. గతేడాది ఇదే త్రైమాసికంలో సంస్థ రూ.2,361.18 కోట్ల లాభాలు నమోదు చేసుకుంది. మార్చి త్రైమాసికంలో కంపెనీ నికర అమ్మకాలు 9.51 శాతం పెరిగి రూ.10,062.38 కోట్లకు చేరాయని ఐటీసీ బీఎస్‌ఈకి వెల్లడించింది. 2014-15 ఇదే త్రైమాసికంలో రూ.9,188.25 కోట్ల అమ్మకాలను నమోదు చేసింది. మెరుగైన ఫలితాల నేపథ్యంలో 1:2 నిష్పత్తిలో బోనస్‌ షేర్ల జారీతో పాటు ఒక రూపాయి ముఖ విలువ కలిగిన ఒక్కో సాధారణ షేరుకు రూ.8.50 డివిడెండ్‌ను ఇచ్చేందుకు బోర్డు సమ్మతి తెలిపింది. ఫలితంగా బీఎస్‌ఈలో సంస్థ షేరు పరుగులు పెట్టింది. దాదాపు 4 శాతం మేర పెరిగి రూ.337 గరిష్ట స్థాయిని తాకింది.
మీ స్నేహితులకు రికమెండ్ చెయ్యండి